Bootle
<s>Bootle nekad znan i kao Bootle-cum-Linacre je lučki grad od 51,354 stanovnika, danas je zapravo samo predgrađe Liverpoola na sjeverozapadu Engleske u Grofoviji Merseyside.</s>

<s>On je uz Southport jedan od dva administrativna centra Metropolitanskog borougha Sefton.</s>

<s>Geografske karakteristike</s>

<s>Bootle se proteže duž obale estuarija Rijeke Mersey, sjeverno od Liverpoola.</s>

<s>Historija</s>

<s>Prvi put je dokumentiran u Domesday Booku - 1086., pod imenom Botelai, od saksonskog bold (ili botle) što je značilo  stan.</s>

<s>Tokom srednjeg vijeka izrastao je u naselje čiji su se stanovnici bavili štavljenjem, izbjeljivanjem tkanina i izradom papira.</s>

<s>Od kraja 18. vijeka dokovi liverpoolske luke počeli su se širiti prema Bootleu, ali je još do sredine  19. vijeka bio popularno ljetovalište.</s><s>Uz dokove su izrasli i povezani industrijski pogoni, poput mlinova i rafinerija, ali i kojekakve tvornice koje nisu imale nikakvu povezanost sa lukom.</s>

<s>Prije Drugog svjetskog rata u Bootleu je živjelo 76.000 stanovnika u 17.000 kuća.</s><s>Kao važna luka i industrijski centar postao je cilj napada aviona Luftwaffe.</s><s>Prvi napad izveden je u noći 29. - 30. maj 1940., on čak nije izazvao veća oštećenja, ali su se napadi nastavili i postajali sve gori.</s>

<s>Grad je najviše stradao u maju 1941.</s><s>Na kraju te serije bombardiranja 74% kuća bilo je razoreno ili oštećeno a 1.886 stanovnika ubijeno ili ranjeno.</s>

<s>Izvori</s>

<s>Vanjske veze</s>

<s>Bootle Present</s>

<s>Gradovi u Engleskoj
Merseyside</s>

